cyanic-selkie/wikianc huggingface dataset:
Heath Ledger
Dødsfall
Dødsfallet frembrakte sterke reaksjoner hos mange. Heaths nære venn Jake Gyllenhaal nektet å snakke med pressen, mens Mel Gibson, som spilte Heaths far i Patrioten, sa: «Jeg hadde så store forventninger til ham. Han var akkurat i ferd med å gjøre det stort, og å miste livet i så ung alder er tragisk.» Brokeback-regissør Ang Lee omtalte Heaths død som «hjerteknusende» og «Å jobbe med Heath var en av mine største gleder i livet.» Nicole Kidman sa: «For en tragedie. Jeg føler med familien hans.» Den danske supermodellen Helena Christensen uttalte: «Jeg var på vei til å besøke ham da jeg fikk høre det. Jeg hadde akkurat lagt igjen beskjed og hørt stemmen hans på svareren. Han var så spesiell og en ekte person, et talent utenom det vanlige fordi han var så rå og ærlig med følelsene sine» og «Han var så full av liv. Dette er ufattelig trist.» Peter Stormare, som spilte sammen med Ledger i Brødrene Grimm, kommenterte dødsfallet med å si: «Jeg kjenner en forferdelig sorg akkurat nå, og tenker på hans kjæreste og datter. Heath var jævlig begavet, og dette føles veldig vanskelig. Jeg har mistet to venner og kolleger i løpet av én uke.» Daniel Day-Lewis dediserte Screen Actors Guild-prisen sin til Heath Ledger, og senere ved en pressekonferanse ved filmfestivalen i Berlin refset han media for sin rolle etter Ledgers død: «Akkurat nå kan jeg ikke si at jeg er spesielt entusiastisk ved tanken på at jeg skal sette mer fyr på det som allerede er en skrekkelig, usømmelig og overdimensjonert dekning av hans død» og «Det vil til slutt komme en tid der folk bare vil huske at han var en flott mann som gjorde en god del glimrende arbeid og at vi fikk se ham gjøre store ting.»
Andre priser
Listen under er ikke komplett, se Internet Movie Database – Heath Ledger: Awards
AFI Award (Australian Film Institute)
BAFTA Awards
LAFCA Award (Los Angeles Film Critics Association Awards)
NYFCC Award (New York Film Critics Circle Awards)
SFFCC Award (San Francisco Film Critics Circle)
Santa Barbara International Film Festival
Filmografi (Utvalg)
Listene under er ikke komplett, se Internet Movie Database – Heath Ledger
Konfliktmodell
Konfliktmodellens betydning
Konfliktmodellen er viktig i marxismen. Marxistene har vært opptatt av forholdet mellom undertrykkende og undertrykte samfunnsklasser. Marxistene mener at de undertrykte må ta kampmidler i bruk for å få i gjennom\forsvare sine interesser. Dette er klart prega av konfliktmodellen.
Kritikk av konfliktmodellen
Konfliktmodellen har vært kritisert, spesielt av konservative, fordi konstant konflikttenking kan virke destabiliserende og destruktivt. Funksjonalismen har ofte blitt sett på som et slags konservativt svar på konfliktmodellen. Denne retningen har igjen på sin side blitt kritisert av konflikteoretikere for å skjule undertrykkelsesmekanismer i samfunnet.
Todd Woodbridge
Todd Woodbridge (født 2. april 1971 i Sydney, Australia) er en tidligere profesjonell tennisspiller.
Woodbridge, som ble profesjonell i 1988, er en av verdens fremste doublespillere. Han vant i løpet av sin tenniskarriere, som varte til 2005, 83 doubleturneringer, hvorav 16 Grand Slam. Han vant også to Grand Slam-titler i mixeddouble. 7. juni 1992 var første gangen han toppet rankinglisten over verdens beste doublespillere. Som singlespiller vant han to turneringer og var som best ranket som nummer nitten (1997).
Han vant doubleturneringen i Wimbledon hele ni ganger, de tre siste (2002–2004) sammen med svenske Jonas Björkman og de øvrige seks sammen med landsmannen Mark Woodforde.
29. juli 1996 ble han olympisk mester i double sammen med Mark Woodforde, da de vant OL-finalen i Atlanta. De beseiret det britiske paret Neil Broad / Tim Henman med 6-4, 6-4 og 6-2. Fire år senere, i Sommer-OL 2000 i Sydney, vant han en olympisk sølvmedalje.
Todd Woodbridge deltok også på det australske Davis Cup-laget 1991-2005. Han spilte totalt 41 Davis Cup-kamper, hvorav han vant 30. Han var med å vinne cupen to ganger, i 1999 da Australia beseiret Frankrike og i 2003 da de vant finalen over Spania.
Katiannidae
Katiannidae er en stor familie med seksbeinte leddyr som hører til ordenen spretthaler (Collembola).
Utseende
Spretthaler av kulespretthale-typen med kort, rund kropp.
Utbredelse
Familien er utbredt i alle verdensdeler.
Rispløveedderkopp
Rispløveedderkopp (Drassodes villosus) er en av edderkoppene i gruppen flatbukedderkopper (Gnaphosidae).
Utseende
Rispløveedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Eibau
Eibau (sorbisk: Jelow og også Jiwow) er en tidligere kommune i den sørlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 4 743 innbyggere (31. desember 2008).
Rispløveedderkopp
Levevis
Rispløveedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Eibau
Den 1. januar 2013 ble den slått sammen med Obercunnersdorf og Niedercunnersdorf til den nye enhetskommunen Kottmar.
Eibau ligger i Oberlausitz og er omgitt av fjellene Kottmar, Beckenberg (409 m), Spitzberg og Lerchenberg. Fra Kottmar renner en av de tre kilde til elven Spree. Ettersom det høyeste punktet befinner seg her, regnes den som den hovedåren til elven.
Eibau befinner seg mellom Zittau og Bautzen langs Bundesstraße 96, og er kjent for sitt bryggeri av svartøl.
Kommunen var inndelt i de tre distrikter: Eibau og de to tidligere kommunene Walddorf og Neueibau. Walddorf ble innlemmet i Eibau i 1999.
Eibau var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.
Santo Ângelo
Santo Ângelo er en kommune i delstaten Rio Grande do Sul i sørregionen av Brasil.
Blodbadet i Rønneby
Blodbadet i Rønneby var en massakre som fant sted søndag den 4. september 1564 under den nordiske syvårskrigen i byen Rønneby (Rundeby, Rotnaby, i dag Ronneby), vest i Blekinge (dansk: Blegind) i det som den gang var det østlige Danmark.
Historie
På vei inn i Blekinge ble de svenske soldatene som holdt seg bakerst i felttoget, tatt av blekingeboerne og hengt i trærne til skrekk og advarsel. Mektig irritert over disse henrettelsene befalte kong Erik XIV at mellom Lykkeby og Rønneby skulle alt slås ihjel og brennes.
Svenske tropper ankom den 3. september til Rønneby og ga beboerne to ganger mulighet til å kapitulere. Rønnebyboerne vegret seg dog i påvente av danske tropper som befant seg et par mil vestover. Byen hadde ikke noen egentlige forsvarsverker, og det var derfor en lett sak for de svenske soldatene å forsere den palisaden som var blitt satt opp som forsvar. Plyndringen kunne gå i gang, og over 2000 innbyggere ble hugget ned. Vannet i byens elv skal ha vært rødt som blod, og sivilbefolkningen ble stukket ned som ville svin.
Slik står det skrevet i den svenske bulletinen om hendelsene i Rønneby i 1564:
Verdt å notere er at man ikke skånet kvinner og barns liv, noe som var det vanlige.
Byene Elleholm, Sølvesborg, Avskær og Lykkeby i Blekinge samt Åhus i Skåne, ble alle plyndret og ødelagt. Målet var å deportere den del av befolkningen som hadde overlevd plyndringene via Kalmar til Stockholm, for som den svenske kongen selv uttrykte det:
Etterspill
Blodbadet ble senere i propagandamessig ærende brukt for dét det var av begge parter. Svenskene hadde interesse i å fremstille hendelsen som en stor seier med kong Erik XIV i spissen; han ble fremstilt som den store götakongen hvis hærskarer hadde vunnet en velfortjent seier. Dette var for å styrke kampviljen hos krigsfolket.
Danskene kunne bruke historien til å vise hvor grusomme svenskene hadde vært, for på den måte å samle motstand i egne rekker.
Begge sider forstørret dermed hva som egentlig bare var en følge av gammel praksis; en inntatt by var på denne tid utlevert til angriperne. Flere ledende innbyggere i byen overlevde stormingen, blant andre borgermesteren Birger Jonsson.
Tom Jacobsen
Tom Jacobsen (født 17. mars 1954) er en norsk fotballtrener og tidligere -spiller. Han er bror av Pål Jacobsen. Han spilte 15, samt 12 kamper på aldersbestemte landslag.
Han spilte for Hamarkameratene mellom 1971 og 1978 samt i 1983. I perioden 1979–82 spilte han for Vålerenga.
Han er talentsjef og juniortrener i Ham-Kam, og har tidligere vært både hovedtrener og assistentrener for laget.
Stupa
Stupa, også kalt dagoba i enkelte land (som Kina, Sri Lanka) er et eldgammel opprinnelig indisk gravbygg til oppbevaring av relikvier etter konger og fremstående personer.
De buddhistiske stupaene hevdes å innholde relikvier etter Buddha selv: da Buddha var død, sies det at kroppen hans ble kremert og asken og levningene ble fordelt mellom indiske konger. Det ble så bygd en rekke stupaer til å huse delene. Senere bygde buddhistene stupaer også for andre viktige skikkelser fra buddhismens tidligste periode.
Ingen av de eldste stupaene er intakte i dag, men det ble også bygd en rekke stupaer i løpet av buddhismens store ekspansjonsperiode, da religionen fikk beskyttelse fra den indiske keiseren Ashoka. På denne tiden ble enkelte stupaer viktige pilegrimsmål. Etter hvert som prestisjen økte, ble mange av dem kledd i stein, ofte med billedhuggerarbeider som skildrer episoder fra Buddhas liv. Stupaen står for den fullkomne tilstand Buddha når i nirvana.
Stockport (distrikt)
Stockport er et administrativt distrikt med status som metropolitan borough i Stor-Manchester i England. Det har navn etter administrasjonssenteret Stockport, som også er den største byen i distriktet.
Angellhaugen
Angellhaugen (1–12) er en vei ved området Angelltrøa sørøst for Trondheim som strekker seg sørvestover fra Angelltrøvegen delvis parallelt med E6 Omkjøringsveien. Veien fungerer som adkomstveg for flere frittstående eneboliger, men regnes ikke som en gjennomfartsvei da den går gjennom et boligområde og ender blindt. Under den andre verdenskrig var det plassert et tysk luftvernskyts, kalt Austflata batteri ved Angellhaugen.
Veien fikk sitt navn i 1969 og ble oppkalt etter gården Angelltrøa, som området har fått sitt navn fra.
Pelsløveedderkopp
Pelsløveedderkopp (Drassodes pubescens) er en av edderkoppene i gruppen flatbukedderkopper (Gnaphosidae).
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Pelsløveedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Fylkesvei 1194
Fylkesvei 1194 går mellom Raklev og Skjebergdal i Sarpsborg kommune.
Frem til 2019 hadde veien betegnelsen fylkesvei 601.
Langenes
Det er flere steder med navnet Langenes:
Behind Enemy Lines
Behind Enemy Lines er en amerikansk actionthriller og krigsdrama fra 2001 regissert av John Moore. Hovedrollene spilles av Owen Wilson og Gene Hackman. Handlingen er lagt til Bosnia-krigen på 1990-tallet. To amerikanske piloter blir skutt ned av serbiske styrker mens de er på rekogiseringsoppdrag. Den ene av pilotene myrdes, mens den andre klarer å rømme fra de serbiske styrkene. Soldaten besitter materiale som beviser folkemord. Handlingen er inspirert av en virkelige hendelse.
Handling
Filmen handler om en amerikansk pilot som skytes ned av serbiske styrker under krigen i Bosnia etter å ha fotografert en massegrav fra luften. NATO vil ikke sette i gang en redningsaksjon, og piloten må selv komme seg ut av fiendens område. Han blir tvunget ut på en strabasiøs flukt med serbiske hærstyrker og leiemordere etter seg som er desperate etter å få ham likvidert før han får levert det avslørende fotomaterialet. Han får etterhvert hjelp av den amerikanske admiralen Leslie McMahon Reigart.
Kommersielt
Filmen ble en moderat kommersiell suksess og spilte inn over $58 millioner i USA alene og over $91 millioner på verdensbasis ($320 000 på norske kinoer). Den ble den 40-ende mest innbringende filmen i USA i 2001.
Filmanmelderne
Behind Enemy Lines fikk relativt dårlig mottakelse av amerikanske kritikere. Den kjente filmkritikeren Roger Ebert vendte tommelen ned og mente den var alfor heroisk og usannsynlig, og på Rotten Tomatoes har den bare oppnådd 36%. Filmen fikk noe bedre omtale av The New York Times anmelder, som mente den var mer autentisk en de fleste krigsfilmer fra Hollywood. Den fikk også brukbar omtale i britiske Guardian.
I Norge
Filmen fikk jevnt over dårlige kritikker i Norge, men gjorde det kommersielt bra på kino med ca. 2 millioner innbrakte kroner.
Aftenpostens anmelder gav den terningkast to og skrev i nedsettende ordelag at «Filmen måtte passe for dem som ikke vil ha noen intellektuelle komplikasjoner, men adrenalindusjer og testosteron i fritt løp». Dagbladets anmelder var heller ikke særlig begeistret og gav den terningkast tre, blant annet med kommentaren «Krigsaction med lite treffsikre skurker». VGs anmelder var også lite begeistret og gav den terningkast to, samtidig som han beskrev den som en kommersiel, amerikanske heltefilm der behovet for amerikansk «sjøldigging» og heltekrønike overtar totalt mot slutten. Han brukte videre uttrykk som «Halvveis og lunkent», og «omfattende uspiselig». Anmelderen mener imidlertid også at det gjøres visse forsøk på nyanseringer i filmen. Adressas anmelder gav den også terningkast to og beskrev den som «en oppblåst og dum krigsfilm med årets hittil mest patetiske finale». Som mange av de andre anmelderne peker også denne på at filmen behandler selve konflikten på en lettvint og svart-hvitt måte: «En mildt sagt dårlig film, er ujevn, utflytende regi, et manus som sporer av og en pompøs svart-hvitt-tegning av selve konflikten som gir assosiasjoner til lettvinte propagandafilmer». På den fordelaktige siden mente anmelderen at den inneholdt imponerende actionscener.
Innspilling
Filmen ble innspilt i Slovakia. Ingen av de serbiske karakterene var serbere i virkeligheten.
Bakgrunn
Filmen har flere likhetstrekk med opplevelsene til den amerikanske flygeren Scott O'Grady, som ble skutt ned over Bosnia den 2. juni 1995. Han klarte å holde seg i live i seks dager før han ble reddet. O'Grady oppholdte seg imidlertid aldri i befolkede områder og ble heller ikke jaget av serbiske styrker slik som i filmen. Enkelte mener at filmen har flere likhetstrekk med opplevelsene til den britiske piloten Nick Richardson, som ble skutt ned over Gorazde den 16. april 1994. Hans historie er blitt publisert i boka No Escape Zone.
Oppfølgere
Den fikk tre mindre kjente oppfølgere som ble lansert direkte på video: Behind Enemy Lines II: Axis of Evil (2006), Behind Enemy Lines: Colombia (2009) og SEAL Team 8: Behind Enemy Lines (2014).
Sapiranga
Sapiranga er en kommune i delstaten Rio Grande do Sul i sørregionen av Brasil.
Sinclair Lewis
Sinclair Lewis (født 7. februar 1885 i Sauk Centre i Minnesota i USA, død 10. januar 1951 i Roma) var en amerikansk forfatter. Han ble i 1930 den første amerikaner som ble tildelt Nobelprisen i litteratur.
Bakgrunn
Sinclair Lewis' fødested Sauk Centre er en småby som idag (2019) har rundt 4 000 innbyggere. Han hadde to eldre brødre. Faren Edwin J. Lewis, som var lege, var en streng oppdrager som hadde problemer med å forholde seg til den usportslige og følsomme Sinclair. Moren Emma Kermott Lewis døde i 1891, da Sinclair Lewis var seks år gammel.
Ett år etter morens død giftet faren seg med Isabel Warner, som Sinclair ble svært glad i. Han begynte tidlig å lese bøker, og allerede som barn skrev han dagbok. Som trettenåring gjorde han et mislykket forsøk på å rømme hjemmefra for å bli trommeslager i den spansk-amerikanske krigen. Etterpå rømningsforsøket begynte han å skrive romantisk poesi, og gikk deretter over til å dikte opp romantiske fortellinger om riddere og skjønne jomfruer.
Som ung mann ble han student ved Yale University. Underveis deltok han som vaktmester i Upton Sinclairs utopiske, sosialistiske eksperiment Helicon Hall (1906–1907).
Forfatter
Etter hvert viet Sinclair Lewis stadig mer tid til sin forfattervirksomhet. Han arbeidet i en årrekke som frilansskribent for tidsskrifter og forlag, og var stadig på reise omkring i USA. I 1920 utgav han romanen Main Street, som ble en stor suksess og den første av en lang rekke romaner med satiriske skildringer av amerikanske samfunnsforhold og av gjennomsnittsamerikanernes livsform og tenkesett. I 1921 hadde han publisert seks romaner. I 1922 ble han verdensberømt med romanen Babbitt (oversatt til norsk i 1931), hvis hovedperson representerte den besteborgerlige forretningsstand. To andre sentrale temaer i Lewis' forfatterskap er avdekking av kvakksalvere og av umoralske eller dobbeltmoralske prester. Lewis ble i 1930 den første amerikaneren som fikk Nobelprisen i litteratur.
Bibliografi
Sinclair Lewis skrev også en rekke noveller, teaterstykker, essays, poesi, avisartikler, m.m.
Sapucaia do Sul
Sapucaia do Sul er en kommune i delstaten Rio Grande do Sul i sørregionen av Brasil.
Arne Næss (andre betydninger)
Arne Næss er navnet til flere personer:
Henrik Lykkegaard
Henrik Lykkegaard (født 14. februar 1965 i Asløkke) er en dansk skuespiller og revyforfatter.
Biografi
Henrik Lykkegaard er oppvokst på en gård ved Juelsminde. Under arkitektstudier i Århus opptrådte han på Studentteateret og hadde forskjellige jobber som rengjøringsassistent, gartner, hjelpelærer, nattportier og fabrikkarbeider. Han ble utdannet på Statens Teaterskole i København 1990-1994. I 1993 ble Henrik Lykkegaard kåret til Årets Revyforfatter. Han ble kjent for sin medvirkning i en reklamefilm for boller på TV. Lykkegaard har siden 1998 spilt Bamse i Bamse og kylling (barne-TV). Henrik Lykkegaard har hatt teaterroller på Betty Nansen Teatret, Grønnegårds Teatret, Det Ny Teater og Husets Teater, og han også har spilt med i revyer i Hjørring, Helsingør og i 2000-03 og 2005-07 i Cirkusrevyen på Bakken. I 2001 var han både leder og instruktør av Cirkusrevyen. I revyene har han hatt stor suksess med sine parodier på statsminister Anders Fogh Rasmussen. Blant hans øvrige roller kan nevnes tjeneren Espen i Jean de France på Det Kongelige Teater og den franske lysestaken i musikalen Skønheden og Udyret. I 1999 fikk han et gjennombrudd som filmskuespiller i Bornholms stemme.
August Ahlqvist
August Ahlqvist (født 7. august 1826 i Kuopio, død 20. november 1889 i Helsingfors) var en finsk språkforsker og forfatter.
Ahlqvist var en utenomekteskapelig sønn av general L. M. Nordenstam og en kvinne fra arbeiderklassen, Maria Ahlqvist. Han gikk på skolen og gymnaset i Kuopio, før han begynte å studere i Helsingfors i 1844. I 1859 tok han lisensiateksamen og ble utnevnt til dosent i finske språk samme år. I 1863 etterfulgte han Elias Lönnrot som professor. Han var universitetets rektor i årene 1884–1887.
Ahlqvist satte seg fore å undersøke det finske språket vitenskapelig, og gjennomreiste derfor på 1850-tallet store områder ved Østersjøen, Karelen, Russland og Sibir. Han skrev lyrikk under pseudonymet «A. Oksanen», og oversatte fremmed litteratur til finsk.
Hats Off to (Roy) Harper
«Hats Off to (Roy) Harper» er en sang spilt av den britiske hardrockbandet Led Zeppelin på albumet Led Zeppelin III, utgitt i 1970. Sangen har fragmenter av blueslåtene «Shake 'Em on Down» av Bukka White og «Lone Wolf Blues» av Oscar Woods. Sangen er altså både en hyllest til visesangeren Roy Harper og på samme tid de amerikanske bluesartistene som hadde inspirert medlemmene i Led Zeppelin.
NM i go
Norgesmesterskapet i go er en årlig turnering der vinneren kåres til Norgesmester i brettspillet go. Turneringen arrangeres av Go i Norge (det norske goforbundet) og ble første gang arrangert i 1978, på Åkerøya i skjærgården utenfor Lillesand. Det har blitt arrangert årlig, med unntak av 1981 og 2020.
Tore Antonsen
Tore Antonsen (født 9. mars 1950) er en tidligere norsk fotballspiller som spilte for Hamarkameratene til 1982. Antonsen var målvakt, og fikk ni landskamper og 457 kamper for Ham-Kam.
Han var blant annet med da slo  i september 1981 og mot  31. oktober 1981 foran 70 000 tilskuere på Ferenc Puskas Stadion.
Christina Ramsøy
Etter Steinkjer videregående skole studerte hun politisk økonomi ved NTNU, og PR og kommunikasjon ved BI i Trondheim. Hun er master i rettsvitenskap fra Universitetet i Oslo fra 2016 og er saksbehandler ved NAV i Trondheim.
Peter Engelbrektsson
Peter Engelbrektsson (født 10. juli 1951) er en svensk fotballtrener. Fra nyttår 2007 trener han Ullensaker/Kisa i 2. div. Han var førstedivisjonstrener for Hønefoss Ballklubb i fra 2004 til 2006, og har tidligere trent blant annet Hamarkameratene, Ullensaker/Kisa, Skjetten SK og Oddevold. Han har også jobbet som talentspeider i NFF.
Justice League
Justice League (på norsk tidligere kjent som Lovens Voktere) er navnet på en gruppe superhelter som opptrer i DC Comics' tegneserieutgivelser. Medlemmene er: Superman, Wonder Woman, Green Lantern, Flash, Batman, Aquaman, Martian Manhunter og Cyborg.
Charles Texier
Charles Texier (født 29. august 1802 i Versailles, død 1. juli 1871 i Paris) var en fransk arkeolog og arkitekt.
Justice League
Konseptet ble unnfanget av forfatter Gardner Fox, tegner Mike Sekowsky og redaktør Julius Schwartz. Gruppen ble introdusert i The Brave And the Bold nr. 28 (1959) og fikk et eget hefte i 1960. Gruppens medlemssammensetning er varierende, men DCs mest kjente superhelter, som Superman, Batman, Wonder Woman, Green Lantern, The Flash, Martian Manhunter, Aquaman, Green Arrow, Hawkgirl, Hawkman og Cyborg er som regel med.
Kommunestyrevalg i Nord-Rana
Kommunestyrevalg i Nord-Rana er en oversikt over kommunestyrevalg i den tidligere kommunen Nord-Rana. Nord-Rana ble skilt ut fra Mo herred den 1. januar 1923. Det første valget ble holdt i 1925. Kommunen ble slått sammen med Mo bykommune, Sør-Rana og deler av Nesna i den 1. januar 1964. Det siste valget ble avholdt i 1959. I 1963 var det nemlig allerede klart at en kommunesammenslåing ville finne sted.
Justice League
I likhet med mange av de nye superheltseriene DC lanserte rundt 1960, baserer Justice League seg på et eldre konsept, nemlig Justice Society of America, en serie Gardner Fox skrev i 1940-årene.
Charles Texier
Texier ble innvalgt i Académie des inscriptions et belles-lettres i 1855.
Justice League
Justice League har stort sett vært kontinuerlig utgitt i eget hefte siden 1960, men med forskjellige titler, som Justice League of America, Justice League International og JLA. Fox og Sekowsky produserte serien gjennom det meste av 1960-tallet. Siden har mange andre arbeidet med serien, blant andre Dennis O'Neil, Len Wein, Steve Englehart, Gerry Conway, Grant Morrison og Mark Waid.
Sarandi (Rio Grande do Sul)
Sarandi er en kommune i delstaten Rio Grande do Sul i sørregionen av Brasil.
Justice League
I Norge er Justice League blant annet blitt utgitt i heftene Gigant og DC Presenterer.
Bakgrunn
Medlemmene av Justice League er en gruppe superhelter som vanligvis opererer uavhengig fra hverandre. Men av og til slår de seg sammen, for å takle spesielle skurker. De opererer annerledes enn for eksempel X-Men eller Fantastic Four, som alltid fungerer som en gruppe sammen. Justice League har en rollebesetning av svært populære karakterer fra DC Comics, deriblant Superman og Batman.
Mindre kjente karakterer inkluderer blant annet Cyborg eller Black Canary. Mindre kjente karakterer har en fordel at karakterene ikke kan belastes av kronglete kontinuiteter, noe som gir forfatterne mer kreativ fleksibilitet til å skrive historier om dem. Justice League skal arbeide som en uavhengig gruppe, selv om de vanligvis godtar forskjellige begrensninger fra den amerikanske regjeringen eller fra De Forente Nasjoner. Det finnes ikke noe formelt hierarki innad i ligaen. De er en liten gruppe likeverdige medlemmer.
Hovedkvarter
Justice League opererer fra et hovedkvarter. På 1960-tallet lå hovedkvarteret deres i all hemmelighet i en hule i fjellet i nærheten av den fiktive byen Happy Harbor på Rhode Island. Men tidlig på 1970-tallet flytter hovedkvarteret til en satellitt. I Super Friends-tegneseriene som gikk fra 1973 til 1985 opererte de fra «Hall of Justice» som ligger i Washington, DC. I en tegneserie som ble publisert i USA fra 1997 til 2006, var hovedkvarteret deres på Månen og ble kalt «Vakttårnet»
Det viktigste midtpunktet i hovedkvarteret var et stort konferansebord som medlemmene av Justice League sitter rundt for å diskutere ulike trusler som de burde håndtere. Når hovedkvarteret lå på en satellitt, eller på månen, var basen deres utstyrt med muligheter for teleportering for de superheltene som ikke kunne fly til basen deres. De syv mest kjente superheltene som regelmessig ble publisert var Superman, Batman, Aquaman, Flash, Green Lantern, Martian Manhunter og Wonder Woman. Men Green Arrow, Atom og Hawkman ble lagt til i løpet av årene.
Fylkesvei 2184
Fylkesvei 2184 går mellom Skramstadsætra og Skramstad i Åmot kommune.
The Truman Show
The Truman Show er en amerikansk satirekomedie, som er regissert av Peter Weir og skrevet av Andrew Niccol. Med i filmen er skuespillere som Jim Carrey som Truman Burbank, og Laura Linney, Noah Emmerich, Ed Harris og Natascha McElhone. Filmen følger livet til en mann som uten å vite det lever livet sitt i en konstruert reality-serie, sendt døgnet rundt til millioner av mennesker. Filmen ble produsert av Paramount Pictures.
Handling
Truman Burbank (spilt av Jim Carrey) er den uvitende stjernen i The Truman Show, et reality-TV-program som sendes direkte døgnet rundt over hele verden. Truman har tilbrakt hele sitt liv i kyst-byen Seahaven Island, som i virkeligheten er et gigantisk film-sett i nærheten av Hollywood, utstyrt med alt det nyeste av topp-moderne teknologi for å simulere dag og natt eller forskjellig vær. I tillegg er det 5 000 kameraer overalt for å registrere hva Truman finner på hver eneste dag. Produsentene bak reality-showet fraråder Truman fra å noensinne forlate Seahaven, blant annet ved å gjøre ham livredd for vann gjennom "døden" til TV-faren hans i en "ulykke" på en båt. I tillegg kringkaster produsentene stadig meldinger om den overhengende risikoen ved å reise eller dra på ferie. Alle de andre innbyggerne i Seahavens er betalte skuespillere. Christof (spilt av Ed Harris) oppfinner og produsent av TV-serien, forsøker å hele tiden finne ut hva Trumans virkelige følelser og oppførsel er, slik at publikum kan se noen de kan identifisere seg med i hverdagen.
Til tross for Christof sin kontroll, er det umulig for ham å forutse alle Trumans handlinger. I løpet av college-årene var det meningen at Truman skulle gifte seg med med-student Meryl. Men han fikk isteden følelser for Sylvia, en annen skuespiller. Sylvia advarte ham om at hele hans virkelighet egentlig er falsk, før hun blir fjernet fra TV-showet. Truman blir fortalt at Sylvia har flyttet til Fiji sammen med faren hennes. Så Truman velger å gifte seg med Meryl, men han fortsetter ofte å tenke på Sylvia. Han har lyst til å reise til Fiji. Utenfor showet har Sylvia blitt en del av en "Free Truman" kampanje som krever slutt på hele showet og Trumans frihet.
Men showet fortsetter, og Truman begynner å legge merke til en rekke uvanlige hendelser: En del av scene-belysningen faller ned, en radio-frekvens som nøyaktig beskriver alle bevegelsene hans, og regn som bare faller på ham. En dag oppdager Truman en mann som han kjenner igjen som skuespilleren som tidligere spilte faren hans. Denne skuespilleren hadde sneket seg tilbake på film-settet, men andre skuespillere får mannen raskt vekk. Til tross for at bestevennen hans, Marlon, forsøker å berolige ham, blir Truman stadig mer mistenksom på grunn av livet sitt. En dag tar Truman med seg Meryl på en improvisert biltur, men veien deres blir blokkert av stadig mer usannsynlige nødssituasjoner. Meryl blir stadig mer stresset. og etter en krangel med Truman blir hun fjernet fra showet.
I håp om å få Truman tilbake til en mer kontrollerbar tilstand, forsøker Christof å introdusere Trumans far til showet igjen, under dekke av å ha mistet hukommelsen etter "båtulykken" tidligere. På grunn av dette får showet stadig mer publikum, og Truman ser ut til å vende tilbake til hans daglige rutiner. En kveld oppdager produksjonsstaben at de ikke får øye på den sovende Truman. De oppdager at Truman har lagt en mannekeng og en båndopptaker som spiller snorke-lyder i sengen hans. Men Truman har forsvunnet gjennom en provisorisk tunnel. Produsent Christof beordrer en pause, det første avbruddet i showets historie. Publikum over hele verden blir interessert i denne plutselige forandringen. Truman blir til slutt funnet i en seilbåt på vei ut av Seahaven, etter å ha overkommet sin frykt mot vann.
Khijtola
thumb|200px|Beliggenhet for Hiitola kommune i den del av Viborgs län som ble avstått til Russland i 1944. Hiitola (finsk: Hiitola, russ. Хийтола) er et tettsted i Lahdenpohja rajon i russisk Karelia.
Før 1944 var Hiitola en finsk kommune i Viborgs län. Kommunen lå ved den vestligste viken av innsjøen Ladoga. Antall innbyggere var i 1939.
Kristi Yamaguchi
Yamaguchi ble olympisk mester i kunstløp under vinter-OL 1992 i Albertville. Hun vant konkurransen single for damer foran Midori Itō fra Japan og Nancy Kerrigan fra USA.
Hun ble verdensmester i kunstløp to ganger, 1991 og 1992, begge i single for damer.
Det hebraiske alfabetet
Det hebraiske alfabetet er en form av den semittiske skriften og brukes i dag av dem som snakker språkene hebraisk, jødisk-arameisk, jødearabisk, djudíospanjol (ladino), jiddisch med flere. Skriften leses fra høyre mot venstre.
Historie
Alfabetet er en form av den semittiske skriften, som i gammel tid ble brukt av flere folk i Midtøsten. Den semittiske skriften er en av de eldste skrifttyper i verden. Funn fra Kanaan som kanskje skriver seg helt tilbake til 1600-tallet f.Kr. viser en tidlig form for skriftstegn. Man har gjettet på at det var noen mennesker på Sinaihalvøya som opprinnelig fant opp alfabetet. Etter formen å dømme er det sannsynlig at bokstavene er hentet fra noen av tegnene i de egyptiske hieroglyfer.
Alfabetet gjennomgikk mange forandringer. På et tidspunkt ble noen av bokstavene tatt opp av grekerne da de oppfant sitt alfabet. De typiske moderne hebraiske bokstavene har en særegen tykk form og skiller seg ganske meget fra tidligere former. Det samaritanske alfabetet er en særegen type hvor bokstavene minner mer om eldre former, men er tykkere. I dag brukes også en form for penneskrift, hebraisk kursiv, som har tynne bokstaver.
Den semittiske skriften gav opphav til det greske alfabetet, som igjen gav opphav til det etruskiske alfabetet, det latinske alfabetet, runene og det kyrilliske alfabetet. Den semittiske skriften gav også opphav til en type skrift som ble brukt av nabateerne, og denne gav igjen opphav til arabisk skrift. Dessuten gav den opphav til Brahmi-skriften i India som igjen gav opphav til forskjellige indiske skriftsystemer. Dermed er den semittiske skriften stamformen til mange av de viktigste skriftspråkene i verden, både nå og i tidligere tider.
Beskrivelse
Alfabetet har 22 bokstaver. I ca. 8. årh f. Kr. ble disse bokstavene betraktet som konsonanter. Senere ble bokstavene א ו י ה tatt i bruk som halv-vokaler (latinsk: matres lectionis). De kan fungere både som konsonanter og vokaler. Disse alene skrevne vokaler virker alltid som naturlange vokaler p.g.a naturlig kontraksjon. På hebraisk har man også en type vokaler som kalles for defektivt skrevne vokaler. Disse vokaler ble tatt i bruk på 400-tallet da halv-vokalene viste seg ikke å være tilstrekkelig. De blir tatt i bruk som tegn over, under og midt i bokstavene. Fem av bokstavene har to forskjellige former, hvorav den ene brukes i begynnelsen og inni et ord, mens den andre brukes i slutten av ord. Noen av bokstavene kan uttales både på en hard (eksplosiv) og bløt (frikativ) måte. Bokstavene ב ג ד כ פ ת (b/v, g, d, k/ch, p, t) angir alltid en eksplosiv uttale i begynnelse av ord.
Noen bokstaver (כ מ נ פ צ) har en annen form på slutten av ord (henholdsvis ך ם ן ף ץ).
Yuancheng
Yuancheng (kinesisk: 源城区; pinyin: Yuánchéng Qū) er et bydistrikt i byprefekturet Heyuan i provinsen Guangdong i Folkerepublikken Kina.
Yuancheng har et areal på 365 km² og teller 300 000 innbyggere (2003).
Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Huizhou og Shenzhen.
Alkoholer
I organisk kjemi er alkoholer en fellesbetegnelse for stoffer som har en hydroksylgruppe, en -OH gruppe, som er bundet kovalent til et karbonatom. Den generelle formelen for alkoholer er ROH, hvor R betegner en alkylgruppe. Primære alkoholer har en terminal -OH gruppe, sekundære alkoholer har en -OH gruppe innebygget i karbonkjeden, mens tertiære alkoholer har en -OH gruppe ved en forgrening til karbonkjeden. Alle alkoholer får endingen -ol.
Alkoholer kjennetegnes ved at de generelt har et høyere smelte- og kokepunkt enn alkaner med tilsvarende molekylmasse. Grunnen til dette ligger i elektronfordelingen i hydroksylgruppen. Siden oksygen har en elektronegativitet på 3,5, mens hydrogen har en elektronegativtet på 2,1 vil oksygen trekke mer på elektronene i OH-bindingen enn hydrogen. Dette fører til at hydroksylgruppen blir polar. Dermed vil det dannes hydrogenbindinger mellom alkohol-molekylene og dette er altså grunnen til det høye koke- og smeltepunktet.
Alkoholer med korte karbonkjeder vil også være løselige i vann. Fordi både vannmolekyler og hydroksylgruppen er polare vil det også her dannes hydrogenbindinger. Hydroksylgruppen vil spille en mindre og mindre rolle når karbonkjeden blir lengre. Dermed mister molekylet sin polaritet og vil ikke lenger være løselig med vann. Alkoholer med mer enn fem karbonatomer i alkylkjeden er svært lite løselige i vann.
Alkoholer i industri
Alkoholer med opp til fire karbonatomer i kjeden blir fabrikkert i stor skala i industrien. De er viktige i seg selv, men blir også brukt til å fremstille andre viktige kjemikalier. Metanol var en av dem som ble produsert fra treverk ved destillering og blir også den dag i dag kalt for tresprit. I dag blir metanol fremstilt fra karbonmonoksid og hydrogen ved 400 °C, 150 atm sammen med ZnO og Cr2O3. CO + 2H2 → CH3OH
USA produserer omtrent 5,3 milliarder liter hvert år. Mesteparten blir brukt til å produsere formaldehyd og andre kjemikalier, som for eksempel løsemidler og frysevæske. Etanol (den vi i dagligtale kaller for alkohol) er også viktig innen industrien og blir laget ved gjæring av sukker.
C12H22O11 + H2O → 4CH3CH2OH + 4CO2
Det finnes flere måter å produsere etanol på. Dette gjøres ved syrekatalysert hydrisering av etylen. Denne metoden, sammen med svovelsyre eller en annen syre som katalysator, blir benyttet til en årlig produksjon av ca. 525 millioner liter etanol i USA.
Alkohol i industrien er en konstant kokende mikstur av 95 % etanol og 5 % vann og kan ikke bli renere ved destillasjon. For å fjerne resterende vannmengde for å oppnå absolutt alkohol (100 %) tilsettes ulesket kalk (CaO), som reagerer med vannet og danner kalsiumhydroksid, men som ikke reagerer med etanol. Etanol blir også brukt som løsemiddel, sterilisering, og ved fremstilling av etere og etyl estere. Den kan også benyttes som drivstoff.
Heyuan
Heyuan (kinesisk: 河源市; pinyin: Héyuán) er et byprefektur i provinsen Guangdong i Folkerepublikken Kina. Det har et areal på 15.478 km² og har ca. 3,32 millioner innbyggere (2002).
Alkoholer
Alkoholer i industri
2-propanol (isopropyl alkohol) blir fremstilt fra syrekatalyse hybribisering av propen. 2-propanol er hovedproduktet i denaturert alkohol, blir også brukt i mange husholdningsprodukter og kosmetikk.
Viktige alkoholer i biologi
Hydroksylgruppen er innhold i mange biologisk viktige molekyler. 3-metyl-2-buten-1-ol, 3-metyl-3-buten-1-ol, geraniol og farnesol er eksempel på fire umettede og primære alkoholer som er metabolisk viktig.
Heyuan
Mesteparten av befolkningen er kantonesere eller hakka.
I november/desember 2002 utbrøt den dødelige sykdommen og epidemien SARS i dette byprefekturet.
Administrative enheter
Byprefekturet Heyuan har jurisdiksjon over ett distrikt (区 qū) og 5 fylker (县 xiàn).
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Alkoholer
Viktige alkoholer i biologi
Geraniol og farnesol er av en gruppe kalt terpen. Terpen forbindelser forekommer i mange planter og blomsterplanter. Farnesol er med å gi duft hos roser. Geraniol og farnesol blir brukt i parfymer.
Kombinasjon av to farnesol enheter gis squalene, et 30-karbon langt hydrokarbon og som er innhold i små menger i leveren hos høyere organismer. Squalene er den biologiske forløperen til steroider.
Flerverdige alkoholer
Alkoholer med mer enn en OH-gruppe kalles for flerverdige alkoholer.
Interstellar Overdrive
«Interstellar Overdrive» er en psykedelisk rock instrumental-låt av Pink Floyd fra gruppens debutalbum The Piper at the Gates of Dawn, utgitt i 1967. Melodien er skrevet av Syd Barrett, Nick Mason, Roger Waters og Richard Wright og er albumets lengste låt med sine 9 minutter og 41 sekunder.
Struktur
Et synkende gitarriff åpner låten, og resten av instrumentene kommer gradvis med. Riffet går over i improvisasjoner i forskjellige modalskalaer og raske toner fra orgelet. Etter et rolig mellomspill går låten over i et mindre strukturert og meget fritt parti, der tempoet varierer. Helt på slutten av låten kommer åpningsriffet tilbake, og spilles i gradvis synkende tempo før låten avsluttes.
Konsertfremføringer
Konsertversjoner av «Interstellar Overdrive» varte ofte i over 20 minutter, og Pink Floyd spilte låten regelmessig frem til november 1970. En nesten 17 minutter lang versjon av låten ble innspilt i januar 1967, og utgitt i redigert versjon på albumet Tonite Let's All Make Love In London i 1968. Da en nyutgivelse av albumet kom i 1990, var innspillingen i sin fulle lengde inkludert.
Jedburgh
Jedburgh (skotsk-gælisk: Deadard; skotsk: Jedart/Jethart) er en liten by (town) i Scottish Borders Skottland. Den er en tidligere kongelig burgh og tidligere grevskapsby for Roxburghshire. Byen ligger ved Jed Water, som er en bielv til Teviot, omkring 16 km fra grensen til England. Byen preges av de store ruinene etter klosteret Jedburgh Abbey. Byen har gjennom historien vært utsatt for en rekke trefninger i grensestrider mellom Skottland og England. Ved folketellingen i 2011 hadde byen en befolkning på 4 030 innbyggere, beregnet til 3 960 for 2014.
Historie
Den dypt religiøse skotske kongen Malcolm IV døde ved Jedburgh i 1165, kun 24 år gammel. Som svært from og svakelig er det er antatt at han døde av overdreven fasting, men det kan ha blitt forsterket av Pagets sykdom.
David I bygde en festning ved Jedburgh, men i 1174 var den en av fem festninger som ble tvunget overgitt til England. Den var tidvis kongelig bolig, men ble erobret så ofte av engelskmennene at den til sist ble revet i 1409. I 1823 ble det bygd et fengsel på dette stedet, men det ble stengt i 1868. I 1964 ble det restaurert og åpnet for offentligheten som et museum under navnet Jedburgh Castle Jail and Museum.
Maria Stuart, skottenes dronning oppholdt seg i et bestemt hus i byen i 1566 og dette huset er nå et museum som ble åpnet i 1987 på 400-årsjubileet for hennes død.
Bjørn Halvor Jensen
Bjørn Halvor Jensen (født 8. august 1930 på Vormsund i Nes på Romerike, død 9. juni 2010) var blant annet generalsekretær i Norsk Revmatikerforbund. I tillegg var han sterkt engasjert både nasjonalt og internasjonalt i arbeidet for revmatikere. Han var også styremedlem i Frambu Helsesenter. I 1988 ble han tildelt «Mor og Barn-statuetten» for «sitt arbeid for Frambu og Funksjonshemmede generelt».
Fra 1953 hadde han en rekke verv som lokalpolitiker for Oslo Høyre. I 1961 startet han Bøler Høyre og i 1962 Bøler Unge Høyre. Som medlem av Oslo bystyre i 16 år fra 1968 til 1985 var han leder og medlem av en rekke styrer og utvalg.
Han var sterkt opptatt av nærmiljøet, og arbeidet blant annet aktiv for å få bygget Bøler samfunnshus, og Bøler svømmehall. For sin innsats i bydelen ble han utnevnt til «Ridder av Don Quijote». Hans engasjement for nærmiljøet ga seg også uttrykk gjennom et sterkt engasjement som initiativtager for bygging av nye Bøler kirke (vigslet i 2011), hvor han etterhvert også satt som leder for byggekomiteen.
Vol. 3: (The Subliminal Verses)
Vol. 3: (The Subliminal Verses) er det tredje studioalbumet til heavy metal-bandet Slipknot.
Albumet ble utgitt 25. mai 2004 av Roadrunner Records, og er bandets eneste som er produsert av Rick Rubin. Albumet fikk platina for salg i USA, og låten «Before I Forget» fikk en Grammy «Best Metal Performance».
Frankenstein (1910)
Frankenstein er en stumfilm fra 1910 laget av Edison Studios, skrevet og regissert av J. Searle Dawley. Dette var den første filmadapsjonen av Mary Shelleys Frankenstein, så vel som det var den første grøsserfilmen som var laget.
I mange år trodde man at denne filmen var gått tapt, inntil en kopi ble funnet på 1980-tallet.
Rolleliste
Augustus Phillips spiller «Dr. Frankenstein», Charles Ogle monsteret og Mary Fuller som doktorens forlovede.
Innspilling
Det har blitt påstått at denne Frankenstein-filmen ble filmet nær Whitstable jernbanestasjon i Kent, England, men det finnes lite bevis som støtter denne påstanden.
Historien
«Frankenstein» er en ung medisinstudent. Han forsøker å skape det perfekte mennesket, men ender opp med et monster som rømmer. Han blir syk og blir tatt vare på av sin forlovede. På bryllupsnatten blir han oppsøkt av monsteret. Det oppstår en slåsskamp, og monsteret ser plutselig seg selv i et speil. Han blir skremt og løper vekk. Han kommer senere tilbake, og finner bruden alene på sitt rom. Kvinnens skrik får «Frankenstein» til å komme, og det oppstår en ny slåsskamp, hvor monsteret fader ut, overveldet av «Frankenstein»s kjærlighet til sin kone.
Slutten
Slutten på denne filmen er en mystisk tolkning av romanen og finnes ikke i noen annen Frankenstein-produksjon.
Oppfølger
I 1915 kom oppfølgeren til filmen, kalt Life Without Soul. I tillegg kom det minst en europeisk filmversjon.
Edison's Frankenstein 1910
I 2003 ble denne filmversjonen av Frankenstein adaptert til en 40-siders tegneserie, skrevet av Chris Yambar med illustrasjoner av Robb Bihun. Den fikk navnet Edison's Frankenstein 1910. I filmens ånd er den tegnet i sort/hvitt og fortalt kun gjennom fortellingen, det er ingen dialog i romanen.
Tajmyrøya
Tajmyrøya (russisk Остров Таймыр, Ostrov Tajmyr) er ei stor øy langs kysten av Karahavet i Russland. Øya er 33 km lang og i snitt om lag 10 km bred. Øya ligger vest for Tajmyrbukta i et område med mange skjær vest for Tajmyrhalvøya. Det smale sundet mellom Tajmyrøya og kysten av Sibir heter Proliv Tajmyrskij og er om lag 3 km bredt. Kysten av Tajmyrøya og noen av de større naboøyene, som Nansenøya som Bonevi og Pilota Makhotkina er forrevne med mange viker. Sundet mellom Tajmyrøya og naboøyene er også noe labyrintaktig. Geologisk er alle disse kystøyene en forlengelse av Nordenskiöldøyene som ligger lengre nord.
Havet omkring Tajmyrøya er dekket av pakkis gjennom den lange og bitre vinteren og det er isflak i farvannet selv om sommeren.
Tajmyrøya hører til Krasnojarsk kraj og er en del av Det store arktiske statlige naturreservatet, det største naturreservat i Russland og Europa.
Historie
I oktober 1900, under den skjebnesvangre siste ekspedisjonen til Baron Eduard von Toll, ble det opprettet vinterkvarter for skipet hans «Zarja» på Nabljudenijøya og det ble bygget en forskingsstasjon her. Dette er ei lita granittøy som ligger sørvest for Tajmyrøya i bukta som Baron Toll kalte for Bukhta Kolin Artsjera (Colin Archer-bukta), etter skipsverftet der «Zarja» ble bygget.
På mange kart står Tajmyrøya bare oppført som Tajmyra. Øya må ikke forveksles med øya Malyj Tajmyr, som ligger i Laptevhavet utenfor sørøstkysten av Severnaja Zemlja.
Sujstamo
Suistamo (karelsk og finsk: Suistamo; russ.: Суйстамо) er et tettsted i Suojärvi rajon i russisk Karelia. Tettstedet ligger nord for innsjøen Ladoga.
Før 1944 var Suistamo en finsk kommune i Viborgs län. Antall innbyggere i kommunen var i 1939, de fleste av dem ortodokse.
Steinløveedderkopp
Steinløveedderkopp (Drassodes lapidosus) er en av edderkoppene i gruppen flatbukedderkopper (Gnaphosidae).
Utseende
Steinløveedderkopp er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er rødbrun og ganske bred bak, sterkt tilsmalnet forover (smalt hode). Bakkroppen er mer matt grå på grunn av kort hårbekledning. De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Levevis
Steinløveedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Samo Gostiša
Samo Gostiša (født 16. september 1972 i Logatec) er en slovensk tidligere skihopper som konkurrerte for Jugoslavia og så det uavhengige Slovenia. Han representerte SSK Ilirija.
Han deltok i verdenscupen i årene 1990 til 1997, med 18.-plass i 1991/92 som beste sammenlagtplassering. Samme sesong ble han også nummer 23 sammenlagt i den tysk-østerrikske hoppuka. Hans beste plassering i enkeltrenn i verdenscupen var 6.-plass, som han greide fire ganger. Han var også på det slovenske laget som ble nummer 3 i lagkonkurransen i storbakken i Planica 27. mars 1993.
Samo Gostiša var med i OL i 1992 og 1994, med 12.-plass i normalbakken i Courchevel (Albertville) i 1992 som beste individuelle plassering. I VM i Falun i 1993 ble han nummer 6 i normalbakken, 18 i storbakken, og var på det slovenske laget som ble nummer 7 i lagkonkurransen. Han deltok i VM i skiflyging i 1992, 1994 og 1996, med 6.-plass i Harrachov i 1992 som beste plassering.